2020. gada 17. decembrī Noteikumi Nr. 829

Rīgā (prot. Nr. 84 97. §)

**Grozījumi Ministru kabineta 2005. gada 15. novembra noteikumos Nr. 857 "Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās"**

Izdoti saskaņā ar

Bērnu tiesību aizsardzības likuma

12. panta ceturto daļu un

43. panta pirmo daļu

1. Izdarīt Ministru kabineta 2005. gada 15. novembra noteikumos Nr. 857 "Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās" (Latvijas Vēstnesis, 2005, 184. nr.; 2006, 11., 185. nr.; 2007, 169. nr.; 2011, 47. nr.; 2013, 184. nr.; 2018, 162. nr.; 2020, 181. nr.) šādus grozījumus:
	1. aizstāt 26. punktā vārdus "divu sociālā nodrošinājuma pabalstu apmēru" ar skaitļiem un vārdiem "218,00 *euro* un personām ar invaliditāti kopš bērnības nav mazāks par 327,00*euro*";
	2. aizstāt 27. punktā vārdus "divu sociālā nodrošinājuma pabalstu apmēru" ar skaitļiem un vārdiem "218,00 *euro* un personām ar invaliditāti kopš bērnības nav mazāks par 327,00 *euro*";
	3. izteikt 30. punktu šādā redakcijā:

"30. Pašvaldība, kuras bāriņtiesa pieņēmusi lēmumu par bērna ārpusģimenes aprūpi, pēc ārpusģimenes aprūpes beigšanās pilngadību sasniegušajam bērnam piešķir vienreizēju pabalstu sadzīves priekšmetu un mīkstā inventāra iegādei sakarā ar patstāvīgas dzīves uzsākšanu. Minētā pabalsta apmērs nedrīkst būt mazāks par 820,05 *euro,* un tas paredzēts, lai aprīkotu mājokli ar nepieciešamo sadzīves priekšmetu un mīkstā inventāra minimumu (5. pielikums). Pabalstu atļauts izsniegt arī sadzīves priekšmetu un mīkstā inventāra veidā.";

* 1. aizstāt 31. punktā vārdus "valsts sociālā nodrošinājuma pabalstu apmēru" ar skaitļiem un vārdiem "109,00 *euro* un personām ar invaliditāti kopš bērnības nav mazāks par 163,00 *euro*";
	2. aizstāt 31.1punktā vārdus "valsts sociālā nodrošinājuma pabalstu apmēru" ar skaitļiem un vārdiem "109,00*euro* un personām ar invaliditāti kopš bērnības nav mazāks par 163,00 *euro*";
	3. papildināt noteikumus ar 41. punktu šādā redakcijā:

"41. Šo noteikumu 30. punktā minēto pabalstu par periodu no 2021. gada 1. janvāra bārenim vai bez vecāku gādības palikušam bērnam pašvaldība pārrēķina un starpību izmaksā ne vēlāk kā līdz 2021. gada 30. jūnijam.";

* 1. izteikt 5. pielikumu šādā redakcijā:

"5. pielikums
Ministru kabineta
2005. gada 15. novembra

noteikumiem Nr. 857

**Sadzīves priekšmetu un mīkstā inventāra minimums patstāvīgas dzīves uzsākšanai**

|  |  |  |  |
| --- | --- | --- | --- |
| Nr. p. k. | Sadzīves priekšmetu un mīkstā inventāra nosaukums | Skaits | Vienas vienības cena (*euro*) |
| 1. | Gulta | 1 | 210,27 |
| 2. | Krēsls | 1 | 23,37 |
| 3. | Galds | 1 | 128,50 |
| 4. | Skapis | 1 | 203,26 |
| 5. | Katls | 1 | 11,67 |
| 6. | Panna | 1 | 9,34 |
| 7. | Plīts | 1 | 114,48 |
| 8. | Šķīvis | 2 | 1,40 |
| 9. | Bļoda | 1 | 4,68 |
| 10. | Krūze | 1 | 1,87 |
| 11. | Karote | 2 | 1,17 |
| 12. | Dakšiņa | 2 | 1,17 |
| 13. | Nazis | 2 | 2,33 |
| 14. | Palags | 2 | 9,34 |
| 15. | Spilvendrāna | 2 | 4,68 |
| 16. | Segas pārvalks | 2 | 18,69 |
| 17. | Sega | 1 | 21,03 |
| 18. | Spilvens | 1 | 9,34 |
| 19. | Dvielis | 1 | 4,68 |
| Kopā par vienu vienību | 781,27 |
| Kopējā summa | 820,05" |

2. Noteikumi stājas spēkā 2021. gada 1. janvārī.

Ministru prezidents A. K. Kariņš

Labklājības ministre R. Petraviča